Rock-Star
Rock-Star (rašoma 樂-STAR) – tryliktasis Pietų Korėjos grupės „Stray Kids“ EP (iš jų – aštuntasis, kuriame dainos atliekamos korėjietiškai), išleistas 2023 m. lapkričio 10 d. EP susilaukė teigiamų kritikų įverinimų ir buvo komerciškai sėkmingas. Per pirmąją pardavimų dieną Pietų Korėjoje parduota per 1,885 milijono kopijų, o per pirmąją savaitę – per 3,65 milijono, debiutuojant pirmojoje „Circle“ albumų reitingo vietoje. JAV per pirmąją savaitę parduota per 224 tūkstančius kopijų ir EP debiutavo pirmojoje „Billboard 200“ reitingo vietoje, tapdamas ketvirtuoju grupės įrašu, pasiekusiu šią viršūnę. Lietuvoje įrašas pasiekė trečiąją reitingo vietą.